CELEX: 62017TA0236
Language: lv
Date: 2020-12-16 00:00:00
Title: Apvienotās lietas T-236/17 un T-596/17: Vispārējās tiesas 2020. gada 16. decembra spriedums – Balti Gaas/Komisija un INEA (Finanšu atbalsts saskaņā ar Eiropas infrastruktūras savienošanas instrumentu laikposmā no 2014. līdz 2020. gadam – Eiropas energoinfrastruktūras joma – Uzaicinājums iesniegt piedāvājumus – Prasība sakarā ar bezdarbību – Uzaicinājuma rīkoties neesamība – Nepieņemamība – Prasība atcelt tiesību aktu – Nepārsūdzams akts – Sagatavojošs tiesību akts – Daļēja nepieņemamība – Lēmums, ar kuru priekšlikums tiek noraidīts – Acīmredzamas kļūdas vērtējumā – Pienākums norādīt pamatojumu – Komisijas kompetence)

22.2.2021   
            
            
               LV
            
            
               Eiropas Savienības Oficiālais Vēstnesis
            
            
               C 62/23
            
         
      Vispārējās tiesas 2020. gada 16. decembra spriedums – Balti Gaas/Komisija un INEA
      
      (Apvienotās lietas T-236/17 un T-596/17) (1)
      
      (Finanšu atbalsts saskaņā ar Eiropas infrastruktūras savienošanas instrumentu laikposmā no 2014. līdz 2020. gadam - Eiropas energoinfrastruktūras joma - Uzaicinājums iesniegt piedāvājumus - Prasība sakarā ar bezdarbību - Uzaicinājuma rīkoties neesamība - Nepieņemamība - Prasība atcelt tiesību aktu - Nepārsūdzams akts - Sagatavojošs tiesību akts - Daļēja nepieņemamība - Lēmums, ar kuru priekšlikums tiek noraidīts - Acīmredzamas kļūdas vērtējumā - Pienākums norādīt pamatojumu - Komisijas kompetence)
      (2021/C 62/27)
      Tiesvedības valoda – angļu
      
         Lietas dalībnieki
      
      
         Prasītāja: Balti Gaas OÜ (Tallina, Igaunija) (pārstāve: E. Tamm, advokāte)
      
         Atbildētāji: Eiropas Komisija (pārstāvji: O. Beynet, Y. Marinova), Inovācijas un tīklu izpildaģentūra (pārstāvji: I. Ramallo un L. Di Paolo)
      
         Persona, kas iestājusies lietā prasītājas prasījumu atbalstam: Igaunijas Republika (pārstāve: N. Grünberg)
      
         Priekšmets
      
      Pirmkārt, prasība, kura ir pamatota ar LESD 263. pantu un ar kuru tiek lūgts atcelt lēmumu, kas, kā tiek apgalvots, ir ietverts INEA2017. gada 17. februāra vēstulē par prasītājas piedāvājumu, atsaucoties uz priekšlikumu iesniegšanas uzaicinājumu otro kārtu par 2016. gadu Eiropas infrastruktūras savienošanas instrumenta ietvaros (EISI), pamatojoties uz daudzgadu darba programmu, kas pieņemta atbilstoši Komisijas 2016. gada 17. marta Īstenošanas lēmumam C(2016) 1587 final, ar ko groza Komisijas Īstenošanas lēmumu C(2014) 2080, ar ko izveido Eiropas infrastruktūras savienošanas instrumenta daudzgadu darba programmu finansiālā atbalsta piešķiršanai Eiropas energoinfrastruktūras jomā laikposmam no 2014. līdz 2020. gadam (lieta T-236/17), un, otrkārt, primāri – prasība, kura ir pamatota ar LESD 265. pantu un ar kuru tiek lūgts atzīt, ka Komisija ir prettiesiski atturējusies pieņemt pamatotu lēmumu par minēto prasītājas priekšlikumu, un, pakārtoti, prasība, ar kuru tiek lūgts atcelt Komisijas 2017. gada 14. marta Īstenošanas lēmumu C(2017) 1593 final par atlasi un dotāciju piešķiršanu darbībām, kas sekmē kopīgu interešu projektus atbilstoši Eiropas Infrastruktūras savienošanas instrumentam Eiropas energoinfrastruktūras jomā (lieta T-596/17).
      
         Rezolutīvā daļa
      
      
                  1)
               
               
                  Prasības noraidīt.
               
            
                  2)
               
               
                  Inovācijas un tīklu izpildaģentūra (INEA) sedz savus tiesāšanās izdevumus, kā arī atlīdzina Balti Gaas OÜ tiesāšanās izdevumus lietā T-236/17; Eiropas Komisija pati sedz savus tiesāšanās izdevumus šajā lietā.
               
            
                  3)
               
               
                  Balti Gaas sedz savus tiesāšanās izdevumus, kā arī atlīdzina Komisijas tiesāšanās izdevumus lietā T-596/17.
               
            
                  4)
               
               
                  Igaunijas Republika sedz savus tiesāšanās izdevumus pati.
               
            
         (1)  OV C 221, 10.7.2017.